Beszámoló

 a

**Balaton-felvidéki Vízitársulat**

**2017. évi gazdálkodásáról**

A vízitársulatok tevékenységét a 2009. évi CXLIV. törvény szabályozza, mely szerint a társulatok a társulati műveken vízgazdálkodási közfeladatokat látnak el, továbbá a közfeladatait elősegítő vállalkozási tevékenységet is folytathatnak.

Társulati közfeladat a társulat működési területén a társulat tagjainak közös érdekeit szolgáló vizek és vízilétesítmények fenntartása, üzemeltetése és fejlesztése. Ezt a közfeladatot az un. társulati műveken, a vízitársulat saját tulajdonában, illetve a települési önkormányzati vagy magántulajdonban lévő műveken végzi a társulat (a társulati művek tételes kimutatását az alapszabály tartalmazza).

A társulat a közfeladatát az érintett települési önkormányzat hozzájárulásából, önkéntes támogatásokból, vállalkozási tevékenységéből származó eredményéből, valamint az Országos Közfoglalkoztatási Programban pályázattal elnyert támogatásból végzi.

A Balaton-felvidéki Vízitársulat 2017. évi feladatait is a társulat tagjai által megfogalmazott igények és az előzőekben jelzett szakmai előírások alapján állította össze. A tervezett munkák a következők szerint csoportosíthatók:

* + - Kötelező fenntartási munkák az EU-s támogatással megvalósított beruházásoknál
		- Közfoglalkoztatási program keretében végzett fenntartási munkák
		- Tagi megrendelések elvégzése
		- Megrendeléses munkák végzése vállalkozási tevékenység keretében

A Vízitársulat az előző szempontok alapján összeállított 2017. évi gazdasági tervét a társulat küldöttgyűlése a 7/2017.(V.25.) számú határozatával fogadta el, mely szerint a tervezett munkák fő kiadásai és a társulat bevételei a következők:

 Tervezett fő kiadások:

 Kötelező fenntartási munkák 11,700 millió Ft

 Közfoglalkoztatási fenntartási munkák 65,102 millió Ft

 Tagi megrendelések elvégzése 2,000 millió Ft

Megrendeléses munkák 6,000 millió Ft

 Egyéb kiadások 7,000 millió Ft

 **Összesen: 91,802 millió Ft**

 Tervezett fő bevételek:

 Nemzeti támogatás kötelező fenntartásra 11,700 millió Ft

 Nemzeti támogatás közfoglalkoztatásra 54,102 millió Ft

 Egyéb támogatás (tagi befizetés) 18,000 millió Ft

 Megrendeléses munka bevétele 7,000 millió Ft

 Egyéb bevétel 1,000 millió Ft

 **Összesen: 91,802 millió Ft**

A társulat a közfeladata elvégzéséhez a 2009. évi CXLIV. törvényben előírt elkülönített vagyonát a 8/2017. (V. 25.) számú küldöttgyűlési határozatában 18,000 millió Ft-ban határozta meg, továbbá a 9/2017. (V. 25.) számú határozat szerint külön ár- és belvíz –védekezési tartalékot nem képezett, az ilyen feladatokat szükség esetén a közfeladatok forrásai terhére tervezte elvégezni.

**TERVTELJESÍTÉS**

A társulat 2017. évi gazdálkodását, éves gazdasági tervének teljesítését a küldöttgyűlési határozatban megfogalmazott fő kiadási és bevételi tervszámok teljesülésén keresztül vizsgáljuk.

* + - **Kötelező fenntartási munkák az EU-s támogatással megvalósított beruházásoknál**

Ebben a körben a társulat az EU-s forrásokból 2009 - 2012 években elvégzett vízfolyás rekonstrukció 2017-ig tartó, 5 éves időtartamú kötelező fenntartási munkáinak 2017-re jutó feladatait tervezte meg, melynek támogatási igénye 2017. évben összesen 11,700 millió Ft volt.

A kötelező karbantartási munkákat 8 vízfolyásra tervezte a társulat, a vízfolyások évi kétszeri kaszálásával és a szükséges cserjeirtási és iszapolási munkákkal.

Az igényelt támogatást, illetve az azt helyettesítő megrendelést a társulat az év végéig nem kapta meg. A kötelező fenntartás elmaradása miatti esetleges szankciók elkerülése, valamint a beruházással kialakított műszaki állapot megőrzése miatt saját forrásból a munkákat 4,006 millió Ft értékben elvégezte a 2017 évben befolyt tagi támogatásból.

* + - **Közfoglalkoztatási fenntartási munkák**

A közfeladatok elvégzésére korábban meglévő forrásoknak a jogszabályváltozások miatti radikális csökkenését 2017-ben is az Országos Közfoglalkoztatási Program által biztosított lehetőségek felhasználásával kívánta részben kompenzálni a társulat.

A 2017. évi közfoglalkoztatás három időszakra osztva valósul meg. Az első időszak január és február hónapban, a második márciustól augusztusig, a harmadik szeptembertől december végéig folyt. A tervezett és a terven felüli munkákat 40 fős átlaglétszámmal végezte a társulat.

A közfoglalkoztatottak bevonásával a társulat 32 vízfolyáson végzett kézi karbantartási munkákat, melynek során 492.728 m2 gaz- és nádkaszálás, 28.795 m2 cserjeirtás és 261 m3 iszap kitermelése történt. Az elvégzett munkák értéke 44 millió Ft.

A 2017. évben a tárgyévi időszakokra összesen 54,591 millió Ft támogatást kapott a társulat, melyhez 9,945 millió Ft saját forrást biztosított a tagi befizetésekből, és így együttesen a közfoglalkoztatás teljes kiadása 64,536 millió Ft.

A megvalósult munkák érintett településenként a következők voltak:

|  |  |  |  |  |
| --- | --- | --- | --- | --- |
| **Sorszám** | **Vízilétesítmény neve** | **Érintett település** | **Tervezett munka** | **Elvégzett munka** |
| **Cserje- irtás** m2 | **Gaz, nád-kaszálás** m2 | **Iszapolás** m3 | **Cserje-irtás** m2 | **Gaz, nád-kaszálás** m2 | **Iszapolás** m3 |
| 1 | Csorsza patak | Szentantalfa | - | 13395 | 152 | - | 13395 | 152 |
| 2 | Szentbékkálli árok | Szentbékkálla | - | 17745 | - | - | 17745 | - |
| 3 | Horogi séd | Zánka | 4140 | 4860 | 84 | 4140 | 4860 | 84 |
| 4 | Vese patak | Monostorapáti | - | 4000 | - | - | 4000 | - |
| 5 | Kislődi Torna patak | Kislőd | - | 8878 | 25 | - | 8878 | 25 |
| 6 | Csalános ér | Városlőd | - | 4680 | - | - | 4680 | - |
| 7 | Kálváriavölgyi tározó | Városlőd | - | 13500 | - | - | 13500 | - |
| 8 | Világos patak mellékága | Lesencetomaj | - | 7015 | - | - | 7015 | - |
| 9 | Fenyős patak | Óhíd | - | 32010 | - | - | 32010 | - |
| 10 | Fenyős patak mellékága | Óhíd | - | 5400 | - | - | 5400 | - |
| 11 | Karthausi tározó | Városlőd | - | 64940 | - | - | 64940 | - |
| 12 | Tüskevári főárok | Tüskevár | - | 33440 | - | - | 33440 | - |
| 13 | Tüskevár-Sv.helyi malomá III | Somlóvásárhely | 3080 | 2240 | - | 3080 | 2240 | - |
| 14 | Lovasi séd | Lovas | - | 7550 | - | - | 7550 | - |
| 15 | Alsóörsi séd | Alsóörs | 4045 | 19950 | - | 4045 | 19950 | - |
| 16 | Erzsébetkerti árok | Tapolca | - | 18780 | - | - | 18780 | - |
| 17 | Szentkúti ér | Tapolca | - | 9600 | - | - | 9600 | - |
| 18 | Nemesvitai övárok | Nemesvita | 2500 | - | - | 2500 | - | - |
| 19 | Király árok | Somlószőlős | - | 23010 | - | - | 23010 | - |
| 20 | Zalahalápi árok | Zalahaláp | - | 3630 | - | - | 3630 | - |
| 21 | Ráskó patak | Taliándörögd | - | 2400 | - | - | 2400 | - |
| 22 | Lesencetomaji árok | Lesencetomaj | - | 3600 | - | - | 3600 | - |
| 23 | Németfalusi árok | Lesencetomaj | 3280 | 6000 | - | 3280 | 6000 | - |
| 24 | Temető melletti árok | Mindszentkálla | - | 14125 | - | - | 14125 | - |
| 25 | Mihályfai árok | Mihályfa | - | 23570 | - | - | 23570 | - |
| 26 | Kisberzsenyi-Apácatornai árok | Apácatorna | - | 45150 | - | - | 45150 | - |
| 27 | Szélesvíz patak | Ajka | - | 33010 | - | - | 33010 | - |
| 28 | Egres patak | Pusztamiske | - | 13090 | - | - | 13090 | - |
| 29 | Ámenta patak  | Tapolca | - | 7035 | - | - | 7035 | - |
| 30 | Eger patak felső szakasz | Taliándörögd | 11750 | 10630 | - | 11750 | 10630 | - |
| 31 | Miskei külső árok | Pusztamiske | - | 21640 | - | - | 21640 | - |
| 32 | Borszörcsöki árok | Borszörcsök | - | 17855 | - | - | 17855 | - |
| **Összesen** | **28795** | **492728** | **261** | **28795** | **492728** | **261** |

* + - **Tagi megrendelések elvégzése**

A társulat a tagjai részéről év közben jelzett területi vízgazdálkodási problémák megoldására kiemelt figyelmet fordít. A rendelkezésre álló források átcsoportosításával, a közfoglalkoztatás által biztosított lehetőségek jogszerű felhasználásával 2017-ben is valamennyi tagi igényt megvizsgált, és elvégzett a társulat.

Az éves terv ezekre a munkákra a szűkös források figyelembe vételével 2,0 millió Ft-os kiadást irányzott elő, mely végül –a többlet igények miatt- 4,394 millió Ft-ban realizálódott, és így valamennyi jelentkező igényt kielégített a társulat úgy, hogy a tervezett előirányzatot 2,394 millió Ft-tal meg kellett növelni a befolyt tagi támogatásból.

Társulati forrásból finanszírozott tagi megbízások 2017-ben:

 Önkormányzatoknak végzett munkák 1,848 millió Ft

 Magánszemélyeknek végzett munkák 2,546 millió Ft

 **Összesen: 4,394 millió Ft**

* + - **Megrendeléses munkák végzése vállalkozási tevékenység keretében**

A megrendeléses munkákra 7,000 millió Ft-os bevételt, illetve kiadási összeget tervezett a társulat.

A vállalkozási munkák 4,241 millió Ft költséggel 4,590 millió Ft bevételt realizáltak.

Megrendeléses munkák bevételei:

 Tapolca Malomtó üzemeltetés 3,295 millió Ft

 Gép és iroda bérbeadás 1,295 millió Ft

 **Összesen: 4,590 millió Ft**

* **Egyéb bevételek és kiadások**

A társulat a fő tevékenységét képező kivitelezési munkáin kívüli tevékenysége bevételeit és kiadásait ezen a soron tervezi meg. A kiadások jelentősen csökkentek a tervezetthez képest, de a bevételek így sem fedezték a kiadásokat, amely általánosan minden évre elmondható. A különbözetet a társulat a tagi befizetésekből, illetve a vállalkozási tevékenység eredményéből finanszírozza.

Jelentősebb kiadási tételek: - önkormányzati adók

 - postaköltségek

 - bank költségek

 - biztosítási díjak

 - érdekképviseleti tagdíjak

 - tisztségviselők költségtérítése

Jelentősebb bevételek: - halasztott értékcsökkenés elszámolása - kamatok

Az egyéb bevételek összege 0,902 millió Ft, a kiadásoké 2,594 millió Ft.

**Összefoglalva, a társulat fő kiadási és bevételi tételei 2017-ban a következőképp alakultak:**

 **Tervezett és tényleges kiadások:** (millió Ft) Terv Tény

Kötelező fenntartási munkák 11,700 4,006

 Közfoglalkoztatási fenntartási munkák 65,102 64,536

 Tagi megrendelések elvégzése 2,000 4,394

Megrendeléses munkák 6,000 4,241

 Egyéb kiadások 7,000 2,594

 **Összesen: 91,802 79,771**

 **Tervezett fő bevételek:**

 Támogatás kötelező fenntartásra 11,700 0

 Támogatás közfoglalkoztatásra 54,102 54,591

 Egyéb támogatás (tagi befizetés) 18,000 18,345

 Megrendeléses munka bevétele 7,000 4,590

 Egyéb bevételek 1,000 0,902

**Összesen: 91,802 78,428**

* **Tagi támogatás felhasználása**

A társulat bevételeinek jelentős részét teszi ki a küldöttgyűlés 7/2012. (V. 23.) számú határozatán alapuló egyéb (önkéntes) tagi támogatás, melynek tervezett összege 2017-ben 18,000 millió Ft volt. Ennek az önkéntes támogatásnak a befizetése alapozza meg a társulati közfeladatok ellátásának lehetőségét, mivel ez biztosítja a közfoglalkoztatásban való részvételt, a mintegy 54,6 millió Ft támogatás elnyerését azzal, hogy a társulat biztosítani tudja a támogatáshoz szükséges saját erő fedezetet.

A tervezett 18,000 millió Ft-tal szemben a befizetések 18,345 millió Ft-ban realizálódtak.

A támogatás felhasználását a küldöttgyűlés elsősorban a közfoglalkoztatás saját erő biztosítására rendelte, de a még fennmaradó összegből a társulat a tagok megrendeléseit és a kötelező fenntartást is fedezte.

A 2017. évi egyéb (önkéntes) tagi támogatás felhasználása az alábbiak szerint történt:

 Közfoglalkoztatás saját forrására 9,945 millió Ft

 Tagi megrendelések elvégzésére 4,394 millió Ft

 Eu-s beruházás kötelező fenntartásra 4,006 millió Ft **Összesen: 18,345 millió Ft**

**MÉRLEG ÉS EREDMÉNY KIMUTATÁS:**

A társulat 2017. évi mérlegének fő mutatói az alábbiak:

 2016. év 2017. év

**Eszközök összesen: 49.543 eFt 39.223 eFt**

 Befektetett eszközök 7.869 eFt 6.849 eFt

Forgóeszközök 40.170 eFt 32.374 eFt

Aktív időbeli elhatárolás 1.504 eFt ---

**Források összesen: 49.543 eFt 39.223 eFt**

Saját tőke 22.266 eFt 20.923 eFt

Kötelezettségek 8.847 eFt 9.210 eFt

Passzív időbeli elhatárolás 18.430 eFt 9.090 eFt

**Eredménykimutatás:**

Értékesítés nettó árbevétele és egyéb bevételek: 86.183 eFt 78.426 eFt

Ráfordítások összesen: 89.815 eFt 79.771 eFt

Üzemi tevékenység eredménye: - 3.632 eFt - 1.345 eFt

 Pénzügyi műveletek eredménye: 36 eFt 2 eFt

 Adózás előtti eredmény: -3.596 eFt -1.343 eFt

Adófizetési kötelezettség: --- ---

**Adózott eredmény: -3.596 eFt -1.343 eFt**

A veszteség az eredménytartalék terhére kerül elszámolásra.

Mint azt az eu-s beruházás kötelező fenntartásának teljesítésénél jeleztem, a finanszírozására nem kapta meg a támogatást a társulat. Az el nem végzett fenntartás a beruházásra kapott támogatás visszafizetését vonhatja maga után, ezért a társulat elvégezte a tervezett munkákat, mely a 2017. év veszteségét okozta.

Tapolca, 2018. május 10.

Gondosné Fitos Anikó sk.

 igazgató